Document ID: 31980R0914

ΚΑΝΟΝΙΣΜΟΣ (ΕΟΚ) αριθ. 914/80 ΤΗΣ ΕΠΙΤΡΟΠΗΣ της 15ης Απριλίου 1980 περί δευτέρας τροποποιήσεως του κανονισμού (ΕΟΚ) αριθ. 2960/77 "περί των λεπτομερειών πωλήσεως του ελαιολάδου που ευρίσκεται στην κατοχή των οργανισμών παρεμβάσεως"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 590/79(2), και ιδίως το άρθρο 12 παράγραφος 4,
Εκτιμώντας:
ότι το άρθρο 5 παράγραφος 3 του κανονισμού (ΕΟΚ) αριθ. 2960/77 της Επιτροπής(3), όπως τροποποιήθηκε από τον κανονισμό (ΕΟΚ) αριθ. 883/79(4), προβλέπει το στάδιο στο οποίο εφαρμόζεται η ελάχιστη τιμή πωλήσεως του ελαιολάδου που καθορίζεται στο πλαίσιο της διαδικασίας δημοπρασίας-
ότι η εφαρμογή του άρθρου 5 παράγραφος 3 του κανονισμού (ΕΟΚ) αριθ. 2960/77 περιορίζεται χρονικά και ότι η πείρα έδειξε ότι το στάδιο που λαμβάνεται υπόψη είναι το πιο κατάλληλο όσον αφορά τον τομέα του ελαιολάδου- ότι πρέπει, ως εκ τούτου, να μην περιορίζεται πλέον η εφαρμογή της εν λόγω διατάξεως-
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 3 του άρθρου 5 του κανονισμού (ΕΟΚ) αριθ. 2960/77 αντικαθίσταται από το επόμενο κείμενο:
"3. Η ελάχιστη τιμή είναι άνευ φορολογικών επιβαρύνσεων και αναφέρεται σε 100 χιλιόγραμμα ελαιολάδου που παραδίδονται σε βαρέλια του αγοραστού, φορτωμένα επί οχήματος του αγοραστού στην πόρτα της αποθήκης ή σε δεξαμενή του αγοραστού στην πόρτα της εν λόγω αποθήκης."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ισχύει από την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 15 Απριλίου 1980.

Labels: 2
3
17